

**ประจำวันที่**

**20 พฤศจิกายน 2564**

| **ประเด็นข่าว** | **หมายเหตุ** |
| --- | --- |
| **โรคติดเชื้อไวรัสโคโรนา 2019** |  |
| **สถานการณ์ประจำวัน**  - **สถานการณ์ในประเทศ** 20 พ.ย. พบผู้ติดเชื้อรายใหม่ 6,595 ราย ผู้ป่วยสะสม 2,057,575 ราย รักษาหายเพิ่ม  8,478 ราย รักษาหายสะสม 1,949,332 ราย ยังรักษาอยู่ 87,885 ราย ผู้เสียชีวิตเพิ่ม 53 ราย เสียชีวิตสะสม 20,358 ราย  ผู้ได้รับวัคซีนแล้ว 87,901,477 โดส **สถานการณ์ทั่วโลก** มีผู้ติดเชื้อ 256,909,533 ราย เสียชีวิต 5,154,540 ราย รักษาหาย 231,923,753 ราย **ประเด็นที่น่าสนใจ** คือ **สหรัฐฯ** ผู้เชี่ยวชาญ ระบุเหยื่อโควิด 19 รายแรกของโลกไม่ใช่นักบัญชี แต่เป็นแม่ค้าในตลาดขายส่งอาหารทะเลที่อู่ฮั่น ป่วยตั้งแต่ 11 ธ.ค. 62 **ออสเตรีย** ประกาศล็อกดาวน์ทั่วประเทศ หลังผู้ติดเชื้อโควิดพุ่งทะลุ  1 ล้านราย **อังกฤษ** บ.แอสตราฯ แจงยาแอนติบอดีค็อกเทลป้องโควิด 83% **ฝรั่งเศส** ยืนยันยังไม่จำเป็นต้องบังคับใช้มาตรการ ล็อกดาวน์ผู้ที่ยังไม่ได้ฉีดวัคซีนโควิด 19 แม้พบผู้ติดเชื้อรายใหม่เพิ่มมากขึ้น **เยอรมนี** งัดมาตรการเข้ม คนไม่ฉีดวัคซีนโควิด 19 ห้ามเข้าพื้นที่สาธารณะ **ฮ่องกง** ขยายการฉีดวัคซีนโดสกระตุ้น **อินเดีย** อนุญาตส่งออกวัคซีน "โนวาแวกซ์" 20 ล้านโดสให้อินโดนีเซีย **สิงคโปร์** นายกฯ ยืนยันจะผ่อนคลายมาตรการป้องกันการแพร่ระบาดโรคโควิด 19 อย่างค่อยเป็นค่อยไป | - |
| **ประเด็นสำคัญ**  **1. มาตรการวันลอยกระทง**  **สื่อที่นำเสนอ :** เว็บไซต์ ch7  - น.ส.ไตรศุลี ไตรสรณกุล รองโฆษกประจำสำนักนายกฯ กล่าวว่า นายกฯ กำชับทุกหน่วยงาน ให้ร่วมกันอำนวยความสะดวกให้ประชาชน และดูแลให้การดำเนินการต่าง ๆ อยู่ภายใต้มาตรการป้องกันการแพร่ระบาดของโรคโควิด 19 ที่เข้มงวด  **สื่อที่นำเสนอ** :เว็บไซต์ผู้จัดการ, thaipbs, pptvhd36, thailandplus, ch7, newtv, INN  - นพ.โอภาส การย์กวินพงศ์ อธิบดีกรมควบคุมโรค ขอความร่วมมือให้ประชาชนลอยกระทงวิถีใหม่ห่างไกลโควิด 19  ยึดหลัก 4 ข้อสำคัญ 1.สวมหน้ากากทุกครั้งที่ออกจากบ้าน และไม่ควรถอดขณะอยู่ภายในงาน 2.ล้างมือด้วยสบู่หรือเจลแอลกอฮอล์ให้บ่อยครั้งโดยเฉพาะเมื่อสัมผัสในจุดสัมผัสร่วม 3.ควรเว้นระยะห่างระหว่างร้านค้า 1-2 เมตร และ 4.หลีกเลี่ยงบริเวณที่แออัดไม่ เว้นระยะห่างจากเวทีแสดงอย่างน้อย 5 เมตร งดจับมือ ตะโกน หรือรวมกลุ่มหน้าเวที และลอยเพียง 1 ครอบครัว 1 กระทง ช่วยลดขยะในแม่น้ำได้เพิ่มขึ้น หรือเลือกลอยกระทงออนไลน์เพื่อสืบสานวัฒนธรรมไทยปลอดภัยจากโควิด  **สื่อที่นำเสนอ** : เว็บไซต์ (ผู้จัดการ, ข่าวสด, ฐานเศรษฐกิจ, mcot, nationtv, chiangmainews, thailandplus)  - นพ.สุวรรณชัย วัฒนายิ่งเจริญชัย อธิบดีกรมอนามัย แนะผู้จัดงานลอยกระทงเข้มงวดพื้นที่แผงลอยขายอาหารริมบาทวิถี ให้ปฏิบัติตามมาตรการยกระดับ Universal Prevention – DMHTA โดยกำหนดผู้รับผิดชอบกำกับติดตามแผงค้าและผู้ขายทุกคนต้องฉีดวัคซีนครบตามเกณฑ์ หรือตรวจ ATK มีผลเป็นลบไม่เกิน 7 วัน ปฏิบัติตามมาตรการ DMHTA ไม่รวมกลุ่มกันในขณะปฏิบัติงาน และไม่ควรกินอาหารร่วมกัน ควรแต่งกายให้สะอาด ไม่ใช้มือหยิบจับอาหารหรือสวมถุงมือ และสวมหน้ากากอนามัยตลอดเวลาที่ขายอาหาร สำหรับประชาชนควรเลือกซื้ออาหารจากร้านหรือแผงลอยที่ได้รับ การรับรองมาตรฐานจากหน่วยงานราชการ  **สื่อที่นำเสนอ** : นสพ. (ข่าวสด) เว็บไซต์ (มติชน, js100, thaipbs)  - พญ.อภิสมัย ศรีรังสรรค์ ผู้ช่วยโฆษกศบค. แนะวิถีใหม่ ขอคนไทยร่วมมือ ลอยกระทงลงกะละมังหลังบ้าน หรือ ลอยออนไลน์ เพื่อความปลอดภัย  **2. กลุ่ม "Hardcore" ปฏิเสธรับวัคซีน**  **สื่อที่นำเสนอ** :นสพ. (ข่าวสด, เดลินิวส์) เว็บไซต์ (มติชน, เดลินิวส์, ข่าวสด, ผู้จัดการ, บ้านเมือง, thebangkokinsight)  - นพ.โอภาส การกวินพงศ์ อธิบดีกรมควบคุมโรค กล่าวถึงกรณีที่มีข้อสงสัยเรื่องยอดการฉีดวัคซีนป้องกันโควิด 19 ที่น้อยลงในช่วงหลัง ว่าสาเหตุ คือ ประชาชนได้ฉีดไปจำนวนมากแล้ว จะมีบางกลุ่มที่ยังไม่ได้รับ หรือปฏิเสธการรับวัคซีนด้วยเหตุผลต่างๆและยึดมั่นในความเชื่อ เป็นกลุ่ม Hardcore ย้ำว่า การฉีดวัคซีนมีประโยชน์ ช่วยป้องกันการป่วยหนัก และป้องกันการสูญเสียได้จริง ส่วนที่บอกว่า มียอดตกหล่นไม่ได้รับวัคซีนที่ 11 ล้านคนนั้น สธ. รับทราบและพยายามเร่งฉีดให้ครอบคลุม ปัจจุบันผู้ที่ยังไม่ได้ฉีดเหลืออยู่ที่ประมาณ 5-8 ล้านคน และจะน้อยลงทุกนาที เพราะเรามีการรุกฉีดถึงพื้นที่  **3. เร่งฉีดวัคซีนหญิงตั้งครรภ์**  **สื่อที่นำเสนอ** : นสพ. (ข่าวสด, ไทยรัฐ, mcot)  - ผู้ช่วยโฆษก ศบค. ระบุ กลุ่มหญิงตั้งครรภ์ตัวเลขได้รับวัคซีนน้อย เป้าหมาย 5 แสนคนฉีดได้ 14% เหตุผลคือกังวลผลข้างเคียงเป็นอันตรายลูกในครรภ์ แต่มีกลุ่มจังหวัดภาคใต้ เขตสุขภาพที่ 12 ที่หญิงตั้งครรภ์รับวัคซีนสูง อาจเป็น การรณรงค์ในช่วงที่ผ่านมา ได้รับความร่วมมือจากผู้นำศาสนาและชุมชน ส่วนที่ กทม. หลายเขตยังฉีดได้น้อย ให้เพิ่มเป้าหมายในกลุ่มนี้  **สื่อที่นำเสนอ** :เว็บไซต์ (เดลินิวส์, ไทยรับ, สำนักข่าวไทย, isaranews, newtv) ทีวีช่อง 9, 7, TNN  - นพ.เอกชัย เพียรศรีวัชรา โฆษกกรมอนามัย กล่าวว่า การระบาดของโควิด 19 ระลอก 3 มีหญิงตั้งครรภ์ติดเชื้อสูง  5,516 ราย ส่วนใหญ่อยู่ใน กทม. และปริมณฑล ที่น่าห่วง คือ 5-6 เดือนที่ผ่านมา หญิงตั้งครรภ์เสียชีวิต 102 ราย ทารกเสียชีวิตตามแม่ 51 ราย โดย 92% ไม่ได้ฉีดวัคซีน ส่วนคนที่ฉีดครบ 2 เข็ม ไม่มีใครที่เสียชีวิต และมีอาการเพียงเล็กน้อย แสดงให้เห็นว่าฉีดวัคซีนแล้วยังติดเชื้อได้ แต่ไม่มีอาการรุนแรงและเสียชีวิต จึงจะเร่งฉีดวัคซีนให้หญิงตั้งครรภ์ โดยเฉพาะพื้นที่สีแดงเข้ม หรือพื้นที่สีฟ้าที่เปิดให้นักท่องเที่ยวมาเที่ยวเพื่อลดความเสี่ยง กรณีคนที่ยังกังวลและยังไม่ฉีดจะเร่งฉีดให้คนในครอบครัวให้ครบก่อน  **4. การพิจารณาเปิดสถานบันเทิง**  **สื่อที่นำเสนอ** : นสพ. (ข่าวสด) เว็บไซต์ (js100)  - ผู้ช่วยโฆษก ศบค. เผยว่า การเลื่อนเปิดสถานบันเทิง ที่คาดว่าจะเป็นวันที่ 16 ม.ค. 65 ซึ่ง นายกฯ ยืนยัน ไม่ได้ทอดทิ้งกิจการหรือกิจกรรมใด เหตุผลที่ต้องเลื่อนเพราะสถานการณ์การติดเชื้อยังกดตัวเลขผู้ป่วยรายใหม่ให้ต่ำกว่า 5,000 คน ไม่ได้ ส่วนอัตราการเสียชีวิตยังอยู่ในระดับที่วันละ 50 ราย และสถานบริการ ไม่มีการขึ้นทะเบียนขอยกระดับให้เป็น SHA + ให้เป็นสถานบริการที่เปิดกิจการตามหลักวิถีใหม่ และสถานบริการปลอดโควิด 19 จึงขอให้สถานประกอบการ กิจการ กิจกรรม  ศึกษามาตรฐานและหลักเกณฑ์ในการยื่นขอมาตรฐาน SHA+ และ ผ่านหลักกณฑ์การประเมินตัวเอง COVID Free Setting  ด้วยการฉีดวัคซีน และปรับสถานที่ต่างๆให้ปลอดเชื้อ ปลอดโรค  **สื่อที่นำเสนอ** :นสพ. (ไทยรัฐ) เว็บไซต์ (ผู้จัดการ, แนวหน้า, คมชัดลึก, ข่าวสด, ไทยโพสต์, pptvhd, topnews, TNN)  - พลเอกสุพจน์ มาลานิยม เลขาธิการ สมช. ในฐานะ ผอ.ศปก.ศบค. เผย ได้หารือเตรียมผ่อนคลายกิจกรรมกิจการอื่นๆ เพิ่มเติม ส่วนการเปิดสถานการณ์บันเทิง ผับ บาร์ คาราโอแกะ ได้พบตัวแทนผู้ประกอบการสถานบันเทิง ที่เข้ายื่นหนังสือถึงนายกรัฐมนตรีเพื่อให้มีการผ่อนคลายเสนอมาตรการด้านสาธารณสุขให้ ศบค. โดยจะนำข้อมูลทั้งหมดประชุม ศบค.ชุดใหญ่ ก่อนวันที่ 1 ธ.ค.นี้ และจะมีการเพิ่มประเทศกลุ่มเสี่ยงต่ำเดินทางเข้าประเทศไทย ซึ่งกำลังหารือในรายละเอียดอยู่  **5. ข้อมูลฉีดวัคซีนในระบบหมอพร้อม**  **สื่อที่นำเสนอ** :เว็บไซต์ผู้จัดการ  - นพ.เกียรติภูมิ วงศ์รจิต ปลัด สธ. สั่งประสานหน่วยบริการและผู้รับผิดชอบโครงการฉีดวัคซีนโควิด 19 เร่งบันทึกผล การฉีดให้เป็นปัจจุบัน แนะประชาชนตรวจสอบข้อมูลการฉีดวัคซีนผ่านแอปฯ/ไลน์ “หมอพร้อม” หากไม่มีข้อมูลหรือมีแต่ไม่ถูกต้อง ให้ติดต่อหน่วยบริการหรือผู้รับผิดชอบโครงการเพิ่มข้อมูลในระบบ MOPH IC เพื่อแสดงผลในหมอพร้อมทันทีและ ใช้เป็นเอกสารรับรองการฉีดวัคซีนได้  **6. ตัวเลขผู้ติดเชื้อบางพื้นที่ยังน่าห่วง**  **สื่อที่นำเสนอ** :เว็บไซต์ประชาชาติธุรกิจ  - ศบค. จับตาหลายจังหวัด พบผลตรวจ ATK พุ่ง “เชียงราย” เพิ่มมากสุด 20% ห่วงกลุ่มเดินทางข้ามพื้นที่ สัมผัสอากาศหนาว รวมถึงจัดงานประเพณี และยังพบคลัสเตอร์ใหม่อีกหลายจังหวัด รวมถึงใน กทม. ยอมรับยังกดตัวเลขผู้ป่วยใหม่ต่ำกว่า 5,000 รายต่อวันไม่ได้ พร้อมรณรงค์ 11 ล้านคนเร่งฉีดวัคซีน ขณะที่หลายประเทศในยุโรปน่าห่วง แม้ฉีดวัคซีนเกิน 70%  เตรียมกลับมาสวมหน้ากากใหม่  **7. 10 จังหวัด ยอดฉีดวัคซีนต่ำ**  **สื่อที่นำเสนอ** :เว็บไซต์คมชัดลึก  - นพ.เฉวตสรร นามวาท ผอ.กองควบคุมโรคและภัยสุขภาพในภาวะฉุกเฉิน รายงานขณะนี้มีประชาชนได้รับวัคซีนแล้วกว่า 87.6 ล้านโดส พบ 10 จังหวัดได้รับวัคซีนต่ำ ได้แก่ นครพนม หนองบัวลำภู บึงกาฬ สกลนคร กาฬสินธุ์ ยโสธร แม่ฮ่องสอน สุรินทร์ ร้อยเอ็ด และชัยภูมิ จึงระดมฉีดถึงหน้าบ้าน-เปิดจุด Walk-In เพิ่ม ดึงคนฉีดวัคซีนให้ครอบคลุม ครบ 100 ล้านโดส ทั้งนี้ สธ. ยืนยันว่าวัคซีนที่ใช้อยู่ในขณะนี้มีความปลอดภัย จากรณีที่พบว่ามีผู้เสียชีวิตหลังจาก ฉีดวัคซีนนั้น ตรวจสอบพบว่าสาเหตุไม่ได้เกิดจากวัคซีนทั้งหมด และในกรณีที่ฉีดวัคซีนแล้วมีผลกระทบหรือผลข้างเคียง สธ.  ได้เตรียมความพร้อมด้านระบบการดูแล รักษา เยียวยา สอบสวนโรคไว้พร้อมทุกพื้นที่  **สื่อที่นำเสนอ** : สำนักข่าวไทย  - อธิบดีกรมควบคุมโรค กล่าวว่า การฉีดวัคซีนโควิด 19 ที่รายงานในระบบหมอพร้อม จังหวัดที่ยังฉีดได้น้อยส่วนใหญ่อยู่ในภาคตะวันออกเฉียงเหนือและภาคเหนือ เช่น นครพนม เนื่องจากไม่ค่อยมีการระบาด ประชาชนไม่ค่อยกังวล ก็อาจมารับวัคซีนน้อย ทั้งนี้ จากเดิมที่มีรายงานผู้ยังไม่ได้ฉีดเข็มแรกราว 11 ล้านคน แต่ตอนนี้เริ่มฉีดแล้ว เหลือประมาณ 7-8 ล้านคน เพราะมีการฉีดทุกวัน วันละหลายแสนโดส  **8. การฉีดวัคซีนเข้าชั้นผิวหนัง**  **สื่อที่นำเสนอ** :เว็บไซต์ผู้จัดการ, สยามรัฐ, sondhitalk  - ศ.นพ.ธีระวัฒน์ เหมะจุฑา คณะแพทยศาสตร์ จุฬาฯ โพสต์ว่า การฉีดวัคซีนเข้าชั้นผิวหนัง ไม่ใช่ประหยัดอย่างเดียว แต่ความปลอดภัยสูงสุดด้วย ด้วยการฉีดกระตุ้นเข็มที่สาม สามารถคลุมข้ามสายพันธุ์ดั้งเดิม คือสายพันธุ์จีนที่กลายมาเป็นสายอังกฤษและเดลต้าได้ ส่วนเรื่องความปลอดภัยและผลแทรกซ้อน การฉีดเข้าชั้นผิวหนังจะใช้ปริมาณน้อยมาก ดังนั้น การกระตุ้นทำให้เกิดผลแทรกซ้อนหรือผลข้างเคียงน้อยกว่าการฉีดเข้ากล้ามเนื้อ 10 เท่า  **9. รณรงค์ให้คนฉีดวัคซีน**  **สื่อที่นำเสนอ :** เว็บไซต์แนวหน้า  -นายธนกร วังบุญคงชนะ โฆษกประจำสำนักนายกฯ เผยว่า นายกฯ เชิญชวนคนไทยที่ยังไม่ได้ฉีดวัคซีน โดยเฉพาะ กลุ่ม 608 ต้องแสดงผลการฉีดวัคซีนอย่างน้อย 1 โดส โดย สธ. และภาคีทุกภาคส่วนมีมาตรการเร่งรัดการฉีดวัคซีน ดังนี้  1) สธ. จัดสัปดาห์แห่งการฉีดวัคซีนวันที่ 27 พ.ย. - 5 ธ.ค. 64 2) อว. มหาวิทยาลัย รร.แพทย์ สื่อสารข้อมูลด้านฉีดวัคซีนให้ประชาชน 3) ผู้ว่าฯ บริหารจัดการกลุ่มที่ยังไม่ได้ฉีดวัคซีนเชิงรุกให้มาฉีดวัคซีน สร้างแรงจูงใจประชาชนฉีดวัคซีนในระดับพื้นที่ เช่น มอบของรางวัลและของแจก เป็นต้น 4) ภาคเอกชน ร่วมจัดแคมเปญ ลดค่าบริการหรือแจกของแก่ผู้ที่แสดงผล การฉีดวัคซีน  **10. คลัสเตอร์รพ. รร.**  **สื่อที่นำเสนอ** : **เว็บไซต์ กท.ธุรกิจ**  - รพ.อุทัยธานี ออกประกาศ ปิดหอผู้ป่วยศัลยกรรมชาย 14 วัน หลังพบคลัสเตอร์ใหม่ภายใน รพ. มีผู้ติดเชื้อแล้ว 26 ราย พร้อมคัดกรองตรวจเชิงรุกตามมาตรการ  **สื่อที่นำเสนอ** : นสพ.ข่าวสด  - ร.ร.พะเยาพิทยาคม จ.พะเยา ประกาศปิดเรียน 14 วัน เป็นรอบที่ 2 หลังพบผู้ติดเชื้อโควิด 7 ราย ในรอบ 2 วันที่ผ่านมา  - สสจ.อุตรดิตถ์ เผย พบผู้ติดเชื้อรายใหม่ 9 ราย จำนวนนี้เป็นคลัสเตอร์โรงเรียนตำบลไผ่ล้อม นักเรียนติดเชื้อในห้องเรียนเดียวกันรวม 4 ราย เบื้องต้น จนท. สสอ.ลับแล ลงพื้นที่คัดกรองสอบสวนโรค แยกกลุ่มเสี่ยงสูง ตรวจหาเชื้อ และกักตัว 14 วัน ปิดเรียนกรณีพิเศษ 7 วัน  **11. อภ. เปิดขาย ATK ออนไลน์**  **สื่อที่นำเสนอ** : เว็บไซต์ประชาชาติ  - องค์การเภสัชกรรม เปิดขาย ATK ออนไลน์ ทางเว็บไซต์ www.gpoplanet.com เริ่ม 22 พ.ย. ตั้งแต่เวลา 09.00 น.  เป็นต้นไป เปิดจำหน่าย ราคา 800 บาท/กล่อง มีทั้งหมด 20 ชิ้น (เฉลี่ยชิ้นละ 40 บาท) ไม่ร่วมค่าจัดส่ง ได้แก่ ยี่ห้อ Singclean เป็นการตรวจในรูปแบบการเก็บตัวอย่างสารคัดหลั่งจากภายในจมูกแบบตื้น ใช้เวลาอ่านผลราว 5-10 นาที และไม่เกิน 15 นาที  **12. แจงราคาวัคซีนโมเดอร์นาแพง**  **สื่อที่นำเสนอ :** เว็บไซต์คมชัดลึก  -ศ.นพ.ยง ภู่วรวรรณ คณะแพทยศาสตร์ จุฬาฯ โพสต์ว่า กรณีวัคซีนโมเดอร์นาที่ใช้อยู่ ทางภาคเอกชนจะต้องให้ อภ. เป็นตัวแทนของรัฐ ในการจัดซื้อ ซึ่งราคาของวัคซีนในภาคเอกชนต้องบวกค่าขนส่ง การเก็บรักษา ค่าประกัน ราคาจึงค่อนข้างสูง  **13. การเสียชีวิตจากวัคซีน**  **สื่อที่นำเสนอ :** เว็บไซต์ INN  -นพ.เฉวตสรร นามวาท ผอ.กองควบคุมโรคและภัยสุขภาพในภาวะฉุกเฉิน แถลงว่า วัคซีนมีความปลอดภัยสูง มีการเฝ้าระวังรวบข้อมูล ซึ่งผู้เสียชีวิตเกือบทั้งหมดไม่ได้เกิดจากวัคซีน มีเพียง 4 รายเท่านั้นที่เกี่ยวข้องกับวัคซีน 2 ราย ที่มีภาวะลิ่มเลือดอุดตันร่วมกับเกล็ดเลือดต่ำ และมีเรื่องของอาการแพ้รุนแรงร่วมกับภาวะช็อค มีอาการแพ้ลักษณะที่ผิวหนังบวม-ลอกอีก 1 ราย นอกนั้นไม่เกี่ยวข้อง ในจำนวนนี้มีการรายงานเข้ามาในระบบแล้ว 1,500 ราย แต่ส่วนที่มีเอกสาร ข้อมูล หลักฐานชัดเจนสรุปได้แน่นอนเกือบ 1,000 ราย และมีบางส่วนที่ยังรอการตรวจสอบข้อมูลเพิ่มเติม |  |
| **มาตรการของ สธ. ประเด็นอื่น ๆ**  **สื่อที่นำเสนอ** :นสพ. (มติชน, ข่าวสด) เว็บไซต์ (มติชน, ไทยรัฐ, ข่าวสด, เดลินิวส์, ผู้จัดการ, mcot, nationtv, thailandplus, js100) ทีวีช่อง 5  - นพ.เกียรติภูมิ วงศ์รจิต ปลัด สธ. พร้อมคณะผู้บริหารกรมอนามัย ลงพื้นที่ตรวจเยี่ยมบริเวณถนนข้าวสาร เขตพระนคร กทม. พบว่าสถานประกอบกิจการได้ปฏิบัติตามมาตรการ COVID Free Setting ทั้ง 3 ด้านอย่างเข้มขัน ดังนี้ 1) ด้านอนามัยสิ่งแวดล้อม มีการทำความสะอาดจุดสัมผัสร่วม เว้นระยะห่าง มีการระบายอากาศที่ดี 2) ด้านผู้ให้บริการมีการประเมินความเสี่ยงก่อนเข้าทำงาน การได้รับวัคซีนตามกำหนดหรือได้รับการตรวจ ATK และ 3) ด้านผู้รับบริการจัดให้ผู้รับบริการปฏิบัติตาม UP-DMHTA การได้รับวัคซีนตามที่กำหนด เป็นการสร้างความเชื่อมั่นให้กับประชาชน ท่องเที่ยวที่ปลอดภัย ขับเคลื่อนสังคมและเศรษฐกิจได้ต่อไป  **สื่อที่นำเสนอ** :นสพ. (มติชน) เว็บไซต์ (มติชน, สำนักข่าวไทย, ch7, mthai, mcot) ทีวีช่อง 9  - อธิบดีกรมควบคุมโรค กล่าวถึงข่าวการบริจาควัคซีนโควิด 19 ของไทยให้กับประเทศเพื่อนบ้าน ว่า เรื่องนี้เป็นความจริง เป็นการติดต่อโดย ก.การต่างประเทศ เพื่อเป็นการป้องกันโรค สอดคล้องกับแนวความคิดป้องกันตนเองเหมือนกับป้องกันผู้อื่น ป้องกันผู้อื่นก็เหมือนกับการป้องกันตนเอง เพื่อหยุดยั้งการระบาดของโรค เนื่องจากมีพรมแดนเชื่อมต่อกัน ซึ่งขณะนี้ไทยเริ่มมีวัคซีนเหลือจำนวนมากขึ้น  **สื่อที่นำเสนอ :** เว็บไซต์มติชน  -นายอัมพร พินะสา เลขาธิการ กพฐ. กล่าวว่า จากการเปิดเรียน On Site 1 พ.ย. ที่ผ่านมา ยังไม่พบการแพร่ระบาดใน รร. แต่การระบาดเกิดขึ้นจากผู้ปกครองได้รับเชื้อมาแล้วมาแพร่ให้ครอบครัว และ นร.นำมาแพร่ใน รร. ทั้งนี้ หาก รร. ใดพบผู้ติดเชื้อ จะไม่ปิดทั้ง รร. แต่ให้ปฏิบัติตามแผนเผชิญเหตุ เรียนรู้ในการอยู่ร่วมกับโควิด 19 ให้ได้  **สื่อที่นำเสนอ** :เว็บไซต์ไทยรัฐ  - ผู้เชี่ยวชาญคณะเภสัชศาสตร์ จุฬาฯ แนะนำเทคนิคการเตรียมวัคซีนโมเดอร์นาว่า การทำให้วัคซีนกระจายตัวเข้ากันดี คือ การหมุนวนขวดวัคซีนเบา ๆ วัคซีนบรรจุแบบ multiple dose vial 1 ขวด มี 5 มิลลิลิตร ฉีดได้ 10 โดส และขวดที่เปิดแล้วอาจเก็บไว้รอการใช้เข็มต่อ ๆ ไปได้ประมาณ 12 ชั่วโมง แต่ควรใช้ให้หมดภายในเวลาที่สั้นที่สุด เพราะวัคซีนไม่มีสารกันเสีย  **สื่อที่นำเสนอ** :เว็บไซต์ ch7  - จุฬาลงกรณ์มหาวิทยาลัย เผยความคืบหน้าการพัฒนาวัคซีน Chula Cov19 ทดสอบผ่าน 2 เฟสในคน เตรียมความพร้อมขยายกำลังการผลิต คาดสามารถถ่ายทอดเทคโนโลยีการผลิตวัคซีนให้กับ บ.ไบโอเนท-เอเชีย จำกัด และฉีดจริงได้ภายใน มี.ค.65 และเตรียมความพร้อมพัฒนาวัคซีนรุ่นที่ 2 ตอบสนองต่อเชื้อไวรัสกลายพันธุ์อีกด้วย  **สื่อที่นำเสนอ** :เว็บไซต์ 7kaoded  - จ.สระแก้ว ปรับสูตรการฉีดวัคซีนใหม่ โดยผู้ที่มีอายุตั้งแต่ 18 ปีขึ้นไปถึง 60 ปี สามารถฉีดวัคซีนเข็มแรกด้วย AZ เข็ม 2 ด้วย PF เพื่อจูงใจให้คนมาฉีดวัคซีนเพิ่ม รับมือเลือกตั้ง อบต. 28 พ.ย.นี้ |  |
| **ข่าวเผยแพร่และข่าวอื่น ๆ** |  |
| **เปิดอาคารผู้ป่วยนอก รพ.อำนาจเจริญ**  **สื่อที่นำเสนอ :** เว็บไซต์บ้านเมือง, กรมประชาสัมพันธ์, thailandplus, thaigov  -นายอนุทิน ชาญวีรกูล รองนายกฯ และรมว.สธ. พร้อมคณะผู้บริหาร ร่วมพิธีเปิดอาคารผู้ป่วยนอก 5 ชั้น และงานวันครบรอบจัดตั้ง 48 ปี รพ.อำนาจเจริญ มุ่งเน้นพัฒนางานด้านสาธารณสุข เพิ่มขีดความสามารถด้านการรักษาพยาบาลให้มีศักยภาพในการดูแลประชาชนในพื้นที่และจังหวัดใกล้เคียง โดย รพ.อำนาจเจริญ เป็น รพ.ทั่วไป ขนาด 330 เตียง มีความเชี่ยวชาญในการรักษาโรคหัวใจและโรคไต จากสถิติผู้มารับบริการ 5 ปีย้อนหลัง มีผู้รับบริการเพิ่มขึ้นทั้งผู้ป่วยนอกและผู้ป่วยใน จึงต้องมีการขยายบริการเพื่ออำนวยความสะดวก ลดความแออัด ลดภาระค่าใช้จ่ายของประชาชนในการเดินทาง ตามนโนบายของกระทรวงสาธารณสุขที่ต้องการให้ประชาชนได้รับบริการด้านการแพทย์ที่สะดวก รวดเร็ว มีคุณภาพ ลดความเหลื่อมล้ำ ลดแออัด ลดระยะเวลารอคอย สามารถรองรับประชาชนในพื้นที่และจังหวัดใกล้เคียงได้อย่างมีประสิทธิภาพ | - |
| **การประชุมสุขภาพหนึ่งเดียวระดับสูงระหว่างประเทศไทยและประเทศฝรั่งเศส**  **สื่อที่นำเสนอ :** เว็บไซต์ thailandplus  - นายอนุทิน ชาญวีรกูล รองนายกฯ และรมว.สธ. ร่วมกับเอกอัครราชทูตฝรั่งเศสประจำประเทศไทย บันทึกเทปงานประชุมสุขภาพหนึ่งเดียวระดับสูงระหว่างประเทศไทยและประเทศฝรั่งเศส มีวัตถุประสงค์เพื่อผลักดันให้เกิดความร่วมมือระหว่างผู้นำทางภาครัฐ ในการดำเนินงานด้านสุขภาพหนึ่งเดียว เพื่อนำไปปรับใช้สนับสนุนให้เกิดความร่วมมือในภาคส่วนอื่นๆ ที่เกี่ยวข้อง ทั้งในระดับประเทศ ภูมิภาค และระดับโลก พร้อมผลักดันแนวคิด “สุขภาพหนึ่งเดียว (One Health)” โดยดำเนินกิจกรรมต่างๆ ร่วมกันภายใต้การสนับสนุนจากรัฐบาลฝรั่งเศส เพื่อเสริมสร้างสุขภาพคน สัตว์ สัตว์ป่า และสิ่งแวดล้อม ตลอดจนเตรียมความพร้อมในการป้องกันโรคอุบัติใหม่ในอนาคต | - |
| **วันส้วมโลก**  **สื่อที่นำเสนอ :** เว็บไซต์เดลินิวส์, ch7, newtv, thailandplus, chiangmainews  - ดร.สาธิต ปิตุเตชะ รมช.สธ. เป็นประธานเปิดกิจกรรมรณรงค์วันส้วมโลก ประจำปี 2564 (World Toilet Day 2021) กำหนดรูปแบบการรณรงค์ คือ “Valuing Toilets” เพื่อให้ทุกคนเห็นคุณค่าของห้องส้วม ตระหนักถึงความสำคัญที่ต้องพัฒนาปรับปรุงส้วมซึ่งเป็นสิทธิขั้นพื้นฐานสำหรับทุกคนได้ใช้ส้วมที่ถูกสุขลักษณะและปลอดภัยอย่างเท่าเทียมกัน โดยกระตุ้นการพัฒนาส้วมสาธารณะทุกประเภทให้สะอาดและปลอดภัย ประชาชนมีพฤติกรรมการใช้ส้วมที่ถูกต้องและปฏิบัติตามมาตรการป้องกันการแพร่ระบาดของโรคโควิด 19 รวมทั้งส่งเสริมผู้ให้บริการส้วมสาธารณะประเมินมาตรฐานส้วมสาธารณะไทย (HAS) จากเว็บไซต์ stopcovid.anamai.moph.go.th สร้างความมั่นใจให้กับผู้ใช้บริการ  - นพ.สุวรรณชัย วัฒนายิ่งเจริญชัย อธิบดีกรมอนามัย กล่าวว่า ผู้ใช้บริการ ต้องมีพฤติกรรมอนามัยในการใช้ส้วมอย่างถูกต้อง โดยปิดฝาโถส้วมก่อนกดชักโครกทุกครั้งป้องกันการฟุ้งกระจายของเชื้อโรค เว้นระยะห่างขณะรอใช้ส้วมสาธารณะ 1 - 2 เมตร ไม่ขึ้นไปเหยียบบนโถส้วม ล้างมือด้วยสบู่และน้ำให้สะอาดอย่างน้อย 20 วินาที ทุกครั้งหลังใช้ส้วม เพื่อสร้างสุขอนามัยที่ดี | - |
| **แนะใช้เทศกาลลอยกระทงเสริมสร้างความผูกพันในครอบครัว**  **สื่อที่นำเสนอ :** เว็บไซต์ผู้จัดการ, newtv, thailandplus  - พญ.อัมพร เบญจพลพิทักษ์ อธิบดีกรมสุขภาพจิต แนะเทศกาลลอยกระทง จัดกิจกรรมตามประเพณีแบบ new normal เป็นโอกาสอันดีในการใช้เวลาที่มีคุณภาพร่วมกันในครอบครัว สร้างความรักและความผูกพันระหว่างสมาชิกในครอบครัว ช่วยให้เด็กและเยาวชนมีความคิดสร้างสรรค์และมีความมั่นใจในตัวเองจากกิจกรรมครอบครัว สมาชิกในครอบครัวได้พูดคุยซักถามประเมินความเครียด ความเสี่ยงต่อปัญหาสุขภาพจิต หรือต้องได้รับความช่วยเหลือเพิ่มเติมจากครอบครัวหรือผู้เชี่ยวชาญ | - |
| **เตือนเล่นประทัด พลุ ดอกไม้เพลิง เสี่ยงบาดเจ็บไฟไหม้**  **สื่อที่นำเสนอ :** เว็บไซต์ผู้จัดการ, คมชัดลึก, chiangmainews, thailandplus  - นพ.สุวรรณชัย วัฒนายิ่งเจริญชัย อธิบดีกรมอนามัย เตือนการไม่ปฏิบัติตามประกาศกรุงเทพมหานครที่ห้ามเล่นประทัด พลุ ดอกไม้เพลิง ในช่วงเทศกาลลอยกระทงถือเป็นพฤติกรรมเสี่ยง อาจทำให้ผู้อื่นได้รับอันตรายจากสารเคมี บาดเจ็บจนถึงสูญเสียอวัยวะและก่อให้เกิดอัคคีภัยได้ ซึ่งความร้อนของประทัดสามารถทำให้ผิวหนังไหม้ หากสัมผัสหรือสูดดมสารเคมี จะทำให้เกิดการระคายเคืองต่อผิวหนัง หู ตา จมูก รวมทั้งระบบทางเดินหายใจ และอาจทำให้เสียชีวิตได้ และการจุดประทัดก่อให้เกิดเสียงที่มีระดับความดังสูงติดต่อกันเป็นเวลานานอาจส่งผลให้เกิดอาการหูตึงถาวรได้ | - |
| **ชวน 7 กลุ่มเสี่ยงฉีดวัคซีนไข้หวัดใหญ่**  **สื่อที่นำเสนอ :** เว็บไซต์กท.ธุรกิจ, ผู้จัดการ, newtv, infoquest  - นพ.โอภาส การย์กวินพงศ์ อธิบดีกรมควบคุมโรค เชิญชวนประชาชน 7 กลุ่มเสี่ยง ได้แก่ 1.หญิงตั้งครรภ์ อายุครรภ์  4 เดือนขึ้นไป 2.เด็กอายุ 6 เดือน ถึง 2 ปี 3.ผู้มีโรคเรื้อรัง ได้แก่ ปอดอุดกั้นเรื้อรัง หอบหืด หัวใจ หลอดเลือดสมอง ไตวาย ผู้ป่วยมะเร็งที่อยู่ระหว่างการได้รับเคมีบำบัด และเบาหวาน 4.ผู้สูงอายุ 65 ปีขึ้นไป 5.ผู้พิการทางสมองที่ช่วยเหลือตนเองไม่ได้ 6.โรคธาลัสซีเมียและผู้ที่มีภูมิคุ้มกันบกพร่อง ซึ่งรวมผู้ติดเชื้อเอชไอวีที่มีอาการ และ 7.โรคอ้วน เข้ารับวัคซีนป้องกันโรคไข้หวัดใหญ่ โดยไม่เสียค่าใช้จ่าย ที่สถานบริการสาธารณสุขของรัฐใกล้บ้าน และสถานพยาบาลเอกชนที่เข้าร่วมโครงการหลักประกันสุขภาพแห่งชาติ เพื่อป้องกันการเกิดโรคปอดบวม ช่วยลดความรุนแรงของโรค และลดความเสี่ยงการเสียชีวิตจากภาวะแทรกซ้อนของผู้ป่วยลงได้ด้วย | - |
| **โรคเส้นประสาทส่วนปลายอักเสบเรื้อรัง**  **สื่อที่นำเสนอ :** เว็บไซต์คมชัดลึก, ผู้จัดการ, js100, nationtv, thailandplus  - นพ.สมศักดิ์ อรรฆศิลป์ อธิบดีกรมการแพทย์ เผยโรคเส้นประสาทส่วนปลายอักเสบเรื้อรัง จัดอยู่ในกลุ่มโรคหายาก ปัจจุบันยังไม่มีรายงานอุบัติการณ์ของโรคในประเทศไทย เกิดจากมีสิ่งแปลกปลอมจากภายนอกกระตุ้นให้ร่างกายสร้างภูมิคุ้มกันที่ผิดปกติ ปัจจุบันยังไม่ทราบสาเหตุที่ชัดเจนที่กระตุ้นให้ร่างกายสร้างภูมิคุ้มกันที่ผิดปกติ ผู้ป่วยจะมีอาการแขนขาอ่อนแรง ชาที่ปลายมือปลายเท้า อาการของโรคจะค่อย ๆ เป็นมากขึ้นเรื่อย ๆ แพทย์วินิจฉัยโรคโดยการซักประวัติและการตรวจร่างกายเพื่อวินิจฉัยแยกโรค และประเมินความรุนแรงของโรคเพื่อให้ได้รับการรักษาที่ถูกต้อง ผู้ป่วยจะได้รับยากดภูมิคุ้มกันและการกรองพลาสมา ซึ่งจะช่วยลดการทำงานของภูมิคุ้มกันที่ผิดปกติ แต่การรักษามีผลข้างเคียงสูงอาจทำให้ภูมิคุ้มกันของร่างกายลดลงและติดเชื้อได้ง่าย อาจเป็นอันตรายถึงชีวิต | - |
| **ลงพื้นที่การันตีของดีบุรีรัมย์**  **สื่อที่นำเสนอ :** นสพ. (มติชน) เว็บไซต์ (มติชน, ผู้จัดการ, สยามรัฐ, ฐานเศรษฐกิจ, บ้านเมือง, กรมประชาสัมพันธ์, TNN, thailandplus)  - นพ.ไพศาล ดั่นคุ้ม เลขาธิการ อย. นำคณะผู้บริหารและเจ้าหน้าที่ลงพื้นที่ จ.บุรีรัมย์ เยี่ยมชมการดำเนินงานของแหล่งผลิตภัณฑ์สุขภาพชุมชน เพื่อสร้างความมั่นใจให้ผู้บริโภคและนักท่องเที่ยว ซึ่งบุรีรัมย์เป็นแหล่งปลูกพืชกัญชาและกัญชงที่สำคัญ ส่งเสริมให้มีการพัฒนาสายพันธุ์ และนำไปผลิตผลิตภัณฑ์สุขภาพรูปแบบต่าง ๆ ได้มีการพัฒนาผลิตภัณฑ์ลูกชิ้นยืนกินเป็นสูตรกัญชาโด่งดังไปทั่วโลก ที่ผ่านมาได้ปลดล็อกข้อกฎหมายเพื่อให้สามารถใช้ประโยชน์จากกัญชาและกัญชงได้อย่างเต็มที่ และรับฟังความคิดเห็นด้านต่าง ๆ จากพื้นที่ เพื่อนำไปปรับปรุงขั้นตอนการขออนุญาตให้รวดเร็วยิ่งขึ้น เชื่อมั่นว่าจะประสบผลสำเร็จสามารถรองรับนโยบายการเปิดประเทศได้เป็นอย่างดี | - |
| **ต่ออายุใบอนุญาตเครื่องสำอางและวัตถุอันตรายอัตโนมัติ**  **สื่อที่นำเสนอ :** เว็บไซต์ผู้จัดการ, thailandplus  - ภญ. สุภัทรา บุญเสริม ผู้ทรงคุณวุฒิด้านมาตรฐานผลิตภัณฑ์ด้านสาธารณสุข รักษาราชการแทนรองเลขาธิการ อย. เผย สามารถต่ออายุใบอนุญาตเครื่องสำอางและวัตถุอันตรายอัตโนมัติ ผ่านระบบ e-Submission โดยไม่ต้องยื่นคำขอหรือเอกสารใดเพิ่มเติม เพียงเลือกเลขที่ใบรับแจ้งเครื่องสำอาง ใบสำคัญการขึ้นทะเบียนวัตถุอันตราย หรือใบอนุญาตวัตถุอันตรายที่ต้องการต่ออายุ จากนั้นพิมพ์ใบสั่งชำระค่าธรรมเนียมผ่านระบบ e-payment ได้ทุกช่องทาง หรือชำระที่ธนาคารหรือตู้ ATM เมื่อระบบได้รับการชำระค่าธรรมเนียมแล้วจะถือว่าขั้นตอนเสร็จสมบูรณ์ สามารถพิมพ์หลักฐานการต่ออายุจากระบบได้ทันที ไม่ต้องเดินทางมาติดต่อที่ อย. หรือ สสจ. โดยระบบดังกล่าวจะเปิดใช้บริการ 22 พฤศจิกายน 2564 เป็นต้นไป | - |
| **เพิ่มบริการยื่นคำขออนุญาตสถานที่ผลิตอาหาร**  **สื่อที่นำเสนอ :** เว็บไซต์ thailandplus  - **นพ.วิทิต สฤษฎีชัยกุล รองเลขาธิการ** อย. ปรับรูปแบบการยื่นคำขออนุญาตสถานที่ผลิตอาหารให้เข้าสู่ระบบดิจิทัล ผ่านระบบ e-Submission เพื่อลดขั้นตอนการดำเนินงาน อำนวยความสะดวกผู้ประกอบการ ลดการติดต่อสื่อสารโดยตรง ภายใต้สถานการณ์ COVID-19 สอดรับกับวิถีชีวิต New Normal ส่งเสริมการขับเคลื่อนเศรษฐกิจของประเทศให้รวดเร็วขึ้น สำหรับสถานที่ผลิตอาหารในเขตกรุงเทพมหานคร ยื่นคำขอผ่านระบบ e-Submission ได้ตั้งแต่ 15 พฤศจิกายน 2564 เป็นต้นไป | - |
| **กล้วยช่วยรักษาโรคระบบทางเดินอาหาร**  **สื่อที่นำเสนอ** : เว็บไซต์ thailandplus  - **นพ.ขวัญชัย วิศิษฐานนท์ รองอธิบดีกรมการแพทย์แผนไทยฯ เผยวิธีการใช้ประโยชน์จากกล้วย นอกจากทำกระทงในวันลอยกระทง ยังเป็นยาบำรุงร่างกาย ตามองค์ความรู้ด้านศาสตร์การแพทย์แผนไทย ใช้เป็นรักษาโรคทางระบบทางเดินอาหาร ยาแก้ร้อนใน กระหายน้ำและบำรุงน้ำนมในสตรีให้นมบุตร โดยเฉพาะตำรับกล้วยดองน้ำผึ้ง ตามศาสตร์หมอพื้นบ้าน ยังเป็นยาอายุวัฒนะอีกด้วย** | - |
| **กัญชง**  **สื่อที่นำเสนอ :** เว็บไซต์ประชาชาติ  - **ช่อง ททบ. 5 ร่วมกับ กรมการแพทย์แผนไทยฯ** จัดตั้งศูนย์การเรียนรู้วิจัยและพัฒนาพืชกัญชง **ลุยตลาดกัญชงต้นน้ำยันปลายน้ำ ตั้งเป้าให้ความรู้เกษตรกรไทยดันกัญชงพืชเศรษฐกิจใหม่ สร้างรายได้ตลาดโลกแสนล้านบาท** เบื้องต้นได้จับมือกับเทศบาล อ.ท่าม่วง จ.กาญจนบุรี และวิสาหกิจในพื้นที่ | - |
| **ประเด็นข่าวปลอม**  **สื่อที่นำเสนอ :** ผู้จัดการออนไลน์  - กรณีการโพสต์ให้ข้อมูลด้านสุขภาพว่า “ประดู่ชิงชัน” มีสรรพคุณกระจายโลหิต ละลายลิ่มเลือด ทางกรมการแพทย์แผนไทยฯ ยืนยันเป็น**ข้อมูลบิดเบือน** ซึ่งชิงชันมีสรรพคุณช่วยในการบำรุงโลหิตในผู้หญิงได้ดี อาจมีผลช่วยเรื่องเพิ่มการไหลเวียนเลือด แต่ยังไม่พบข้อมูลที่ช่วยยืนยันเกี่ยวกับการละลายลิ่มเลือด ต้องมีการศึกษาเพิ่มเติมต่อไป  - จากที่มีการแชร์ข้อมูลว่า รอยจุดสีน้ำตาลที่พบบนเนื้อกระเทียม คือเชื้อรา และกังวลว่าอาจสร้างสารพิษหรือสารก่อมะเร็ง ทางสถาบันมะเร็งแห่งชาติ ชี้แจงว่า **เป็นข้อมูลเท็จ** รอยจุดสีน้ำตาลบนเนื้อกระเทียมคือรอยช้ำ ปัจจุบันยังไม่มีงานวิจัยใดที่ระบุว่ารอยจุดสีน้ำตาลบนเนื้อกระเทียมนี้มีสารก่อมะเร็ง  - กรมการแพทย์ ชี้แจงกรณีมีการเผยแพร่ข้อมูลเกี่ยวกับประเด็น มองหน้าจอสมาร์ทโฟน แท็บเลต คอมพิวเตอร์ เป็นเวลานาน ทำให้เกิดภาวะโรคสายตาสั้นเทียมได้ **เป็นข้อมูลจริง** โดยโรคภาวะสายตาสั้นเทียมถูกพบมากขึ้น จากพฤติกรรมในการใช้ social media ทางสมาร์ทโฟน แท็บเลต การใช้งานคอมพิวเตอร์เป็นเวลานาน ใช้สายตาในการเพ่ง หรือจ้องมากเกินไป มีผลกระทบต่อการหดตัวของกล้ามเนื้อในตาอย่างมาก ก่อให้เกิดความผิดปกติในการมองเห็นได้ โดยมีอาการมองไม่ชัดค่อนข้างจะทันที หลังจากการใช้สายตาในระยะใกล้เป็นเวลานาน | - |
| **สหรัฐฯ พบขวดไวรัสฝีดาษแช่แข็ง**  **สื่อที่นำเสนอ :** เว็บไซต์โพสต์ทูเดย์  -ศูนย์ควบคุมและป้องกันโรคสหรัฐฯ กำลังสอบสวนกรณีเจ้าหน้าที่ห้องวิจัยพบขวดแก้วแช่แข็งที่ระบุว่าเป็น “ฝีดาษ หรือไข้ทรพิษ” ที่ห้องวิจัยแห่งหนึ่งในรัฐเพนซิลเวเนียของสหรัฐฯ โดยไข้ทรพิษเป็นโรคติดต่อร้ายแรง สามารถติดต่อผ่านการใกล้ชิดผู้ป่วย หรือการหายใจเอาเชื้อไวรัสที่อยู่ในละอองเสมหะ น้ำมูก หรือน้ำลายของผู้ป่วยเข้าร่างกาย และก่อโรคระบาดร้ายแรงนานนับศตวรรษ องค์การอนามัยโลก ระบุว่า มีห้องวิจัยเพียง 2 แห่งในโลกเท่านั้น ที่ได้รับอนุญาตให้เก็บไวรัสไข้ทรพิษ คือ สำนักงานใหญ่ของ CDC ในเมืองแอตแลนตา รัฐจอร์เจีย และศูนย์วิจัย Vector Institute ในรัสเซีย | - |

